b'\n_START_ARTICLE_\nViktor Damjan\n_START_SECTION_\n\xc5\xbdivljenje in delo\n_START_PARAGRAPH_\nPo diplomi leta 1940 na ljubljanski Pravni fakulteti je prav tam 1942 tudi doktoriral in istega leta za\xc4\x8del sodelovati z narodnoosvobodilno borbo, v glavnem kot partizanski to\xc5\xbeilec, sodnik voja\xc5\xa1kega sodi\xc5\xa1\xc4\x8da, pomo\xc4\x8dnik na\xc4\x8delnika sodnega oddelka Glavnega \xc5\xa1taba NOV in POJ in sekretar Vrhovnega voja\xc5\xa1kega sodi\xc5\xa1\xc4\x8da pri Glavnem \xc5\xa1tabu Jugoslovanske armade. Po 1945 je delal v pravosodju JLA, bil 1951-1954 na\xc4\x8delnik oddelka dr\xc5\xbeavne varnosti za Slovenijo, 1958-1963 sodnik Vrhovnega sodi\xc5\xa1\xc4\x8da SRS, 1963-1967 podpredsednik mestne skup\xc5\xa1\xc4\x8dine Ljubljana ter 1967-1972 republi\xc5\xa1ki sekretar za pravosodje in ob\xc4\x8do upravo, 1972-1975 republi\xc5\xa1ki javni pravobranilec in do 1981 sodnik Ustavnega sodi\xc5\xa1\xc4\x8da Socialisti\xc4\x8dne republike Slovenije. S podro\xc4\x8dja pravne zgodovine, upravnega kazenskega in civilnega prava ter organizacije povojnega sodstva je napisal vrsto strokovnih \xc4\x8dlankov.'